તાજેતરના દાયકાઓમાં ર૦૦ર અને ર૦૦૯ને બાદ કરતાં આ સૌથી નબળું ચોમાસુ હોઈ શકે છે.જૂન મહિનામાં આગાહીને ખોટી પાડીને આશાસ્પદ શરૃઆત અને જુલાઈમાં સારા વરસાદ બાદ અલ નિનો ઘટનાને કારણે જુલાઈના અંતથી ચોમાસુ નબળું પડયું છે. તાજેતરનાં દિવસોમાં દક્ષિણ ભારતમાં વરસાદ વધ્યો છે પણ બાકીના મોટા ભાગના વિસ્તારો કોરા રહેતાં ખેડૂતોમાં ચિંતા જન્મી છે. અનિયમિત હવામાનને કારણે મોટા ભાગના ખેડૂતોને છેલ્લી બે પાક મોસમમાં ભારે નુકસાન થયું છે.